CELEX: C2004/273/05
Language: sl
Date: 2004-11-06 00:00:00
Title: Sodba Sodišča (tretji senat) z dne 16. septembra 2004 v zadevi C-366/02 (predlog za sprejem predhodne odločbe Verwaltungsgericht Halle): Gerd Gschoßmann proti Amt für Landwirtschaft und Flurneuordnung Süd (Skupna kmetijska politika — Uredba(EGS) št. 1765/92 in (ES) št. 1251/1999 — Sistem podpore za pridelovalce poljščin — Kompenzacijska plačila za površine namenjene poljščinam in prahi — Izvzetje površin namenjenih „trajnim nasadom“ — Izraz)

6.11.2004   
            
            
               SL
            
            
               Uradni list Evropske unije
            
            
               C 273/3
            
         
      SODBA SODIŠČA
   
   (tretji senat)
   z dne 16. septembra 2004
   v zadevi C-366/02 (predlog za sprejem predhodne odločbe Verwaltungsgericht Halle): Gerd Gschoßmann proti Amt für Landwirtschaft und Flurneuordnung Süd (1)
   
   (Skupna kmetijska politika - Uredba(EGS) št. 1765/92 in (ES) št. 1251/1999 - Sistem podpore za pridelovalce poljščin - Kompenzacijska plačila za površine namenjene poljščinam in prahi - Izvzetje površin namenjenih „trajnim nasadom“ - Izraz)
   (2004/C 273/05)
   Jezik postopka: nemščina
   V zadevi C-366/02, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Verwaltungsgericht Halle (Nemčija) z dne 30. septembra 2002, ki ga je sodišče prejelo dne 14. oktobra 2002, v postopku, ki poteka med Gerd Gschoßmann in Amt für Landwirtschaft und Flurneuordnung Süd, je Sodišče (tretji senat) v sestavi A. Rosas v funkciji predsednika tretjega senata, R. Schintgen (poročevalec), sodnik, in N. Colneric, sodnica, generalni pravobranilec: P. Léger, sodni tajnik: R. Grass, dne 16. septembra 2004 razglasilo sodbo, katere izrek se glasi kot sledi:
   
               1.
            
            
               Člen 9 Uredbe Sveta (EGS) št. 1765/92 z dne 30. junija 1992 o uvedbi sistema podpore za pridelovalce določenih poljščin in člen 7 Uredbe Sveta (ES) št. 1251/1999 z dne 17. maja 1999 o uvedbi sistema podpore za pridelovalce določenih poljščin je treba razlagati tako, da za izvzetje površin namenjenih trajnim nasadom od ugodnosti kompenzacijskih plačil ni potrebno, da bi bile te površine obdelovane, ali da bi bili uporabljeni insekticidi, ali da bi bil pridelek obran.
            
         
               2.
            
            
               Člen 9 Uredbe št. 1765/92 in člen 7 Uredbe št. 1251/1999 je v zvezi s proizvodnjo jabolk treba razlagati tako, da površine niso več namenjene trajnim nasadom, potem ko so sadna drevesa posekana, čeprav niso bila odstranjena. Vendar zgolj odločitev o tem, da se drevesa posekajo, ki pa ni bila izvršena, ne pomeni, da površine niso več namenjene trajnim nasadom.
            
         
               3.
            
            
               Člen 9 Uredbe št. 1765/92 in člen 7 Uredbe št. 1251/1999 je treba razlagati tako, da je treba površine, ki niso več namenjene trajnim nasadom, šteti za površine, ki so namenjene nekmetijski rabi, če se izkaže, da niso namenjene proizvodnji drugih rastlin ali živali.
            
         
      (1)  UL C 305, 7.12.2002.